Wiebke, ook: Wibke, Wibeke, is 'n ou Duitse vroulike voornaam. Ander variasies is Wibbke, Wubbke, Wübbke, Wübbecke, Wybke, Vibbeke, Vipcke; die Deense Vibeke en die Sweedse Viveka. Wiebke is 'n verkleinvorm van die meer algemene Nederduitse en Friesiese vroulike voornaam Wiebe, Wieba. Dit is 'n kortvorm van die name wat met die lettergreep Wig- (Oudhoogduits, Oudnederlands wīg wat "stryd, oorlog" beteken) gevorm word, soos byvoorbeeld, Wigberta en Wigburg. Die naamdag is aan twee heiliges opgedra: Sint Wigbert (13 Augustus, Anglo-Saksiese priester, wat die oproep van Winfried Boniface gevolg het, en 'n sendeling in Hesse en Thüringen was. Die eerste ab van die klooster van Fritzlar in Hesse wat in 732 gestig is. †13 Augustus 780); en Sint Wiborada (2 Mei, non in St. Gallen en raadgewer vir almal wat hulp gesoek het. Sy is oorlede tydens 'n aanval van die Hongare. †2 Mei 926).